text: Ankede på stedet: 11 års fængsel for drab på kæreste
  12 december 2014 kl. 14.02
  En 36-årig kvinde fra Sønderborg blev fundet skyldig i at dræbe sin 48-årige kæreste. Hun ankede straks dommen på 11 års fængsel.
  Kvinden, Tanja Bibi Rosing, var kæreste med Anders Peter Pach Kongsted, som blev fundet dræbt i kvindens hjem på Ahlmannsvej i februar i år. Hun har under sagen nægtet at have dræbt manden, og hun ankede fængselsdommen på stedet, skriver Ritzau.
  Den 48-årige Anders Kongsted døde af et enkelt knivstik i brystet.
  